
ΔΕΛΤΙΟ ΤΥΠΟΥ
Υπεγράφη η σύμβαση κατασκευής του  έργου : «ΒΕΛΤΙΩΣΗ ΥΦΙΣΤΑΜΕΝΗΣ ΟΔΟΥ ΑΠΟ ΤΟ ΥΠΑΤΟ ΕΩΣ ΤΗΝ ΙΕΡΑ ΜΟΝΗ ΣΑΓΜΑΤΑ»
   Tην Τρίτη, 15 Σεπτεμβρίου 2026 υπεγράφη η σύμβαση για την εκτέλεση του έργου «ΒΕΛΤΙΩΣΗ ΥΦΙΣΤΑΜΕΝΗΣ ΟΔΟΥ ΑΠΟ ΤΟ ΥΠΑΤΟ ΕΩΣ ΤΗΝ ΙΕΡΑ ΜΟΝΗ ΣΑΓΜΑΤΑ» στα γραφεία του Δήμου Θηβαίων μεταξύ του Δημάρχου κ. Αναστασίου ως νόμιμου εκπροσώπου του Δήμου και του κ. Κοροπούλη ως νόμιμου εκροσώπου της εταιρείας «ΛΑΤΩ Α.Ε.» με έδρα τη Θήβα. 
  Το εν λόγω έργο χρηματοδοτείται από το ΠΠΑ ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ ΠΡΟΥΠΟΛΟΓΙΣΜΟΥ 685.483,87 ευρώ (850.000,00 ευρώ με ΦΠΑ 24%) και είναι εγγεγραμμένο στο τεχνικό πρόγραμμα και το προϋπολογισμό του Δήμου Θηβαίων. 

 Με την παρούσα συμφωνία και συναποδοχή των όρων κατασκευής από τα συμβαλλόμενα μέλη,  μπαίνει σε τροχιά υλοποίησης ακόμα ένα έργο που η Δημοτική Αρχή στόχευε να περαιώσει με απώτερο στόχο την εξομάλυνση των δυσκολιών και την ασφαλέστερη προσέλευση των προσκυνητών στην Ι.Μ. Σαγματά καθώς και εν γένει την τόνωση της θρησκευτικής επισκεψιμότητας στο Σαγμάτιον Όρος. 
